ബാറുകളിലും ഹോട്ടലുകളിലും ഇരുന്ന് കഴിക്കാം തീയറ്ററുകള് കാത്തിരിക്കണം തിരുവനന്തപുരം: സംസ്ഥാനത്ത് ഹോട്ടലുകളിലും ബാറുകളിലും ഇരുന്ന് കഴിക്കുന്നതിന് ഏര്പ്പെടുത്തിയിരുന്ന വിലക്ക് പിന്വലിച്ചു. മുഖ്യമന്ത്രിയുടെ അധ്യക്ഷതയില് ചേര്ന്ന കോവിഡ് അവലോകന യോഗത്തിലാണ് സുപ്രധാന തീരുമാനമുണ്ടായത്.കോവിഡ് പ്രോട്ടോക്കോള് പാലിച്ചാകും ബാറുകളും ഹോട്ടലുകളും പ്രവര്ത്തിക്കേണ്ടത്. പകുതി ഇരുപ്പിടങ്ങളില് മാത്രമേ ആളുകളെ പ്രവേശിപ്പിക്കാവൂ എന്നും നിര്ദ്ദേശമുണ്ട്. കോവിഡ് നിയന്ത്രണങ്ങള് നീക്കിയെങ്കിലും ഹോട്ടലുകളില് പാഴ്സല് സൗകര്യം മാത്രമാണ് അനുവദിച്ചിരുന്നത്. ഇതിനെതിരേ വലിയ പ്രതിഷേധം ഹോട്ടലുടമകളുടെ ഭാഗത്തുനിന്നും പൊതുജനങ്ങളുടെ ഭാഗത്തുനിന്നും ഉണ്ടായിരുന്നു.അതേസമയം സംസ്ഥാനത്തെ തീയറ്ററുകള് തുറക്കാന് ഇന്നത്തെ യോഗവും അനുമതി നല്കിയിട്ടില്ല. തീയറ്ററുകള് തുറന്നു പ്രവര്ത്തിക്കാന് സമയമായിട്ടില്ലെന്നാണ് യോഗം വിലയിരുത്തിയത്. തീയറ്ററുകള് തുറക്കാന് അനുവദിക്കണമെന്ന് വിവിധ സിനിമാ സംഘടനകള് സര്ക്കാരിനോട് ആവശ്യപ്പെട്ടിരുന്നു.